Reidhinfûgels

De reidhinfûgels (wittenskiplike namme: Gallinulinae) foarmje in ûnderfamylje fan 'e klasse fan 'e fûgels (Aves), it skift fan 'e kraanfûgeleftigen (Gruiformes), it ûnderskift fan 'e raleftigen (Ralli) en de famylje fan 'e ralfûgels (Rallidae). Ta dizze taksonomyske groep hearre 47 oant 49 libbene soarten mei dêropta nochris teminsten 8 resint (d.w.s. yn 'e lêste fiifhûndert jier) útstoarne soarten. De bekendste soarten reidhinfûgels binne de merkel (Fulica atra) en it reidhintsje (Gallinula chloropus), dy't ek yn Fryslân rûnom foarkomme. Reidhinfûgels binne mear noch as oare ralfûgels echte wetterfûgels, en komme sadwaande gauris yn sompen en oarre wetterrike kriten foar.

Famylje-opbou

 ûnderfamylje reidhinfûgels (Gallinulinae)
 tûke boskraleftigen (Pardirallini)
 skaai boskrallen (Aramides): 9 soarten
 skaai effen rallen (Amaurolimnas): 1 soarte
 skaai grize rallen (Pardirallus): 3 soarten
 skaai muskusrallen (Mustelirallus): 3 soarten
 tûke reidhineftigen (Gallinulini)
 skaai Australyske reidhinnen (Tribonyx): 3 soarten
 skaai echte reidhinnen (Gallinula): 6 soarten + noch 1 resint útstoarn
 skaai merkels of markols (Fulica): 10 soarten + noch 1 resint útstoarn
 skaai porsleinhinnen (Porzana): 11 soarten + nochris 6 resint útstoarn
 skaai Samoäreidhinnen (Pareudiastes) †?: 2 soarten, beide mooglik útstoarn
 skaai ûnechte reidhinnen (Paragallinula): 1 soarte

Kategory:Ralfûgel